Francine Closener

D'Francine Closener, gebuer den 29. Dezember 1969 zu Stengefort, ass eng lëtzebuergesch Journalistin a Politikerin (LSAP).Presentatioun op lsap.lu

No hirer Première am Stater Lycée Michel-Rodange huet si e Studium zu Bréissel ugefaangen. 1993 huet si hiren Ofschloss am Beräich Journalismus a Kommunikatioun gemaach an d'Joer drop ugefaangen als politesch Journalistin bei RTL Radio Lëtzebuerg ze schaffen, wou si 2008 Chefredaktesch ginn ass. 2010 ass si bei RTL Télé Lëtzebuerg gewiesselt.rtl.lu: Serie: Déi 'nei' Memberen an der Regierung - Francine Closener. (Audio-Reportage; 10 Dezember 2013 - 08:40)
National Politik
Bei de Chamberwale vum 20. Oktober 2013 a bei deene vum 14. Oktober 2018 huet si op der Lëscht vun der LSAP am Zentrumsbezierk kandidéiert, gouf awer net an d'Chamber gewielt. Den 3. Dezember 2019 ass si fir de Marc Angel op de Krautmaart nogeréckelt (Den Angel ass sengersäits vun der Chamber an d'Europaparlament nogerëtscht, nodeems den Nicolas Schmit vun do fortgoung fir Europäesche Kommissär ze ginn).

De 4. Dezember 2013 gouf si Staatssekretärin fir Wirtschaft a fir d'Force publique an der Regierung Bettel-Schneider an ass dat bliwwe bis de 5. Dezember 2018Arrêté grand-ducal du 5 décembre 2018 accordant démission honorable à Madame Francine CLOSENER, Secrétaire d'État. op legilux.public.lu. Zanterhi si Responsabel fir den Nation Branding am Ausseministère."3 Nominatiounen: Francine Closener, Jo Kox, Olaf Münichsdorfer." rtl.lu, 2018-12-19.

De 5. Mäerz 2022 gouf si, zesumme mam Dan Biancalana, op engem Parteikongress zu der Kopresidentin vun der LSAP gewielt."LSAP-Kongress: Dan Biancalana an d'Francine Closener an déi nei Duebelspëtzt gewielt." rtl.lu, 05.03.2022.

Bei de Chamberwale vum 8. Oktober 2023 gouf si an d'Chamber gewielt.elections.public.lu.

 Kommunalpolitik 
Bei de Gemengewale vum 11. Juni 2023 gouf d'Francine Closener an de Gemengerot vun der Gemeng Mamer gewielt, wou si den 3. Juli 2023 als Schäffin vereedegt gouf."Assermentation des collèges des bourgmestre et échevins." Communiqué op mint.gouvernement.lu, 03.07.2023.

D'Francine Closener ass Wittfra vum Jay Schiltz a Mamm vun zwee Kanner.rtl.lu: 100,7: De Jean-Claude Franck ass neie Chefredakter. (20. Dezember 2013 - 09:24; fir d'lescht aktualiséiert: 20 Dezember 2013 - 10:40)revue.lu: Starke Frauen gegen Stagnation (11. Oktober 2013; gekuckt de 16. Januar 2014)

Quellen
 Biographie op gouvernement.lu

 Um Spaweck 


Kategorie:Gebuer 1969
Kategorie:Lëtzebuergesch Journalisten
Kategorie:Lëtzebuergesch Staatssekretären
Kategorie:Lëtzebuergesch Deputéiert